Predlagam, da se odpravi zakon, ki se v praksi ne izvaja.

Po zakonu naj bi osebnega zdravnika lahko zamenjal po enem letu od izbire, sicer naj bi moral navajati razloge, zakaj se odločiš za zamenjavo.

Ko sem se preselila, sem pač izbrala enega zdravnico, ker sem bila v kraju nova niti nisem vedela, koga naj povprašam za mnenje. Zdravnika ne moreš najprej preizkusiti in nato podpisati izjavo, tako "da greš na polno". Zdravnica se je izkazala za popolnoma nesposobno in ker nisem hotela imeti sitnosti, sem pri njej vztrajal eno leto. Rezultat tega je kronično obolenje, ki močno vpliva na življenje, državo pa bo moje zdravljenje precej stalo. Pravilna diagnoza je bila postavljena kmalu po zamenjavi zdravnice. Če se jaz ne bi bala, komu vse bom mogla pojasnjevati razloge za zamenjavo in kake obrazce bom morala podpisovati, bi danes bila zdrava, zdravstvena blagajna pa bi precej prihranila.

Za nameček sem izvedela, da tega zakona nihče ne upošteva - nikakršnih obrazcev ali prijav ti ni potrebno dajati, če zdravnika zamenjaš prej kot po enem letu. Je torej samo zakon na papirju, a ker nekateri spoštujemo zakone, sem jaz "drago plačala" tale trapast zakon.

Če že želijo preprečiti prepogoste menjave (čeprav ne vem, zakaj bi jih to motilo), bi vsaj postavili omejitev v smislu - v roku 5ih let ne smeš brez pojasnjevanj zamenjati zdravnika več kot 2x (izjema če se preseliš). Ali pa kaj podobnega. Prepričana sem, da se večina izmed nas odloči za zamenjavo samo v skrajni situaciji in zato ne vidim razloga, da z neživljenjskim zakonom, ki ga nihče ne izvaja, škodujemo ljudem.